钦定古今图书集成/明伦汇编/氏族典/第438卷 > 《廖用贤尚友录》 > 夏恭
## 钦定古今图书集成/明伦汇编/氏族典/第438卷 > 《廖用贤尚友录》 > 夏恭

按《后汉书夏恭传》：“恭字敬公，梁国蒙人。习《韩诗》《孟氏
易》，讲授门徒常千馀人。王莽末，盗贼攻没郡县，恭以
恩信为众所附，拥兵固守，独安全。光武即位，召拜郎
中，再迁太山都尉，卒官。诸儒谥曰宣明君。子牙少习
家业，举孝廉，早卒，乡人号曰文德先生。”